Partneri smo u projektu „Cjelodnevna škola kroz svijet izvannastavnih aktivnosti“ SF.2.4.06.09.0005

OŠ Josipa Kozarca Slatina sudjeluje u projektu „Cjelodnevna škola kroz svijet izvannastavnih aktivnosti” (SF.2.4.06.09.0005), kojim se učenicima pružaju dodatne prilike za razvoj njihovih interesa, talenata i kompetencija kroz kvalitetne i sadržajne izvannastavne aktivnosti.

Projekt se provodi u okviru Poziva „Podrška osnovnim školama za provedbu izvannastavnih aktivnosti kao pripreme za program cjelodnevne škole”, a nositelj projekta je Virovitičko-podravska županija, dok je OŠ Josipa Kozarca Slatina jedan od projektnih partnera. Ukupna vrijednost projekta iznosi 100.165, 95 eura, a provedba traje od 19. kolovoza 2026. do 19. lipnja 2028. godine.
Cilj projekta je omogućiti učenicima sudjelovanje u raznovrsnim izvannastavnim aktivnostima koje potiču razvoj digitalnih vještina, kreativnosti, socijalnih kompetencija, kulturne osviještenosti, zdravih životnih navika i aktivnog sudjelovanja u životu lokalne zajednice dok je specifični cilj PDP-a: pružiti podršku školama u postupnom uvođenju programa cjelodnevne škole osiguravanjem sudjelovanja učenika u izvannastavnim aktivnostima.
Tijekom školske godine 2026./2027. u područnim školama naše škole provodit će se četiri izvannastavne aktivnosti:

PŠ Donji Meljani – „MiniBiz“

Voditeljice: Martina Grgurić i Mirjana Prlić

Aktivnost će razvijati poduzetničke vještine i kreativnost učenika, jačati inkluzivni pristup i podršku učenicima s teškoćama, spoznati važnost održivog razvoja te poboljšati školsku infrastrukturu za bolje uvjete učenja te surađivati sa roditeljima i lokalnom zajednicom.

PŠ Sladojevci – „Čitalaonica“
Voditeljice: Višnja Bujanić i Katarina Kokorić

Ova aktivnost razvijati će i unaprijediti čitalačke vještine učenika od 1. do 4. razreda kroz poticajno, kreativno i motivirajuće okruženje te potaknuti pozitivan odnos prema čitanju kao izvoru znanja, mašte i zadovoljstva te surađivati sa roditeljima i lokalnom zajednicom.

PŠ Kozice – „Učimo zajedno – učimo lakše“

Voditeljice: Vesna Bićanić i Jasna Lulić
Provedbom ove izvannastavne aktivnosti omogućiti će se učenicima dodatna pomoć u učenju, razvijanje samostalnosti, radnih navika, lakše savladavanje nastavnih sadržaja i napredak u radu uz suradnju sa lokalnom zajednicom i gostima – predavačima.

